google/wiki40b huggingface dataset:
Olehs Blohins

Spēlētāja karjera

Lielāko karjeras daļu viņš aizvadīja Kijevas "Dinamo", kļūstot par PSRS čempionāta visu laiku rezultatīvāko spēlētāju ar 211 vārtiem, kā arī visvairāk aizvadītām spēlēm ar 432 spēli. Čempionātā viņš uzvarējis 8 reizes. Kopā ar Dinamo viņš 1975. un 1986. gadā ieguva UEFA Kausu ieguvēju kauss, katrā no fināliem gūstot vārtus. Blohins ir arī PSRS futbola izlases rezultatīvākais spēlētājs ar 42 vārtiem, kā arī aizvadījis visvairāk spēļu izlasē — 112. Viņš piedalījās 1982. un 1986. gada Pasaules kausā, kur viņš guva pa vieniem vārtiem. Viņš kļuva par vienu no pirmajiem padomju spēlētājiem, kurš spēlēja ārzemēs, 1988. gadā noslēdzot līgumu ar Austrijas Šteiras "Vorwärts" un vēlāk spēlējot Kipras Limasolas "Aris".
Oldenburga

Vēsture

Oldenburgas hercogistes galvaspilsēta.
Alanīnaminotransferāze

Funkcijas

Aminotransferāze katalizē aminogrupas starpmolekulāro pārnesi no aminoskābes uz ketoskābēm, pie kam par kofermentu kalpo piridoksālfosfāts, kurš šajā reakcijā izpilda starpniecisku akceptora funkciju. Galvenokārt AlAT katalizē reaminēšanas reakciju starp alanīnu un α-ketoglutārskābi ar pirovīnogskābes un glutamīnskābes veidošanos.

Klīniska pielietošana

AlAT klīnikā izmanto, lai atrastu un novērtēt citolītisko sindromu pie aknu slimību diagnostikas un monitoringā. Testu nosaka kopā ar aspartātaminotransferāzi (AsAT). Pie tipiskas akūtu vīrusu hepatītu gaitas hiperaminotransferazēmija (palielināts transamināzu līmenis asinīs) attīstās 97% slimniekiem nedēļu iepriekš, pirms parādās pirmie klīniskie simptomi. Pusei slimnieku hiperaminotransferazēmija attīstās 5 dienas pirms hepatomegālijas vai dzeltes. Apmēram 90% slimniekiem — divas dienas pirms dzeltes. Hiperaminotransferazēmija sasniedz maksimumu (līdz 5-10 reizēm un vairāk) 1-2 saslimšanas nedēļā, kas apmēram sakrīt ar dzeltes parādīšanos vai maksimālo slimības klīnisko smagumu.
90% slimniekiem AlAT radītājs ir augstāks par AsAT, taču pie smaga parenhīmas bojājuma var būt pretēja samērība, kas ir saistīts ne tikai ar citoplazmālas AsAT, bet arī mitohondriālas AsAT izoformas nonākšanu asinīs. AlAT lokalizējas šūna citoplazmā.
Scottish Viking

Vēsture

Kopš 2011. gada 3. janvāra prāmis kursē maršrutā Ventspils—Nīneshamna. Prāmis tika īrēts no kompānijas "DFDS Seaways".
2012. gada 11. oktobrī kuģi Scandlines pārdeva Zviedrijas uzņēmumam Stena Line.
1975. gada Pasaules čempionāts šahā sievietēm

1975. gada Pasaules sieviešu šaha čempionāts sastāvēja no vairākiem posmiem — zonālie turnīri, starpzonu turnīrs, pretendentu mači un mačs par pasaules čempiones nosaukumu. Šajā ciklā pasaules čempione Nona Gaprindašvili sekmīgi aizstāvēja savu titulu pret pretendentu maču uzvarētāju Nanu Aleksandriju. Tā bija ceturtā un pēdējā reize, kad viņa sekmīgi aizstāvēja savu titulu.
Ēriks Miļuns

Spēlētāja karjera

Miļuns spēlēja aizsarga pozīcijā. Karjeras laikā spēlējis dažādos Latvijas čempionāta klubos.

Trenera karjera

No 2008. līdz 2010. gadam bijis Latvijas U-20 izlases galvenā trenera Andreja Maticina palīgs. 2011. gadā kļuva par U-18 izlases galveno treneri, kopā ar to 1. divīzijas čempionātā izcīnot uzvaru un iegūstot tiesības nākamgad spēlēt augstākajā divīzijā. 2012. gadā Miļuns bija U-20 izlases galvenais treneris, taču U-18 izlasi trenēja atkal 2014. gadā.
2013. gadā Miļuns kļuva par Rīgas "Prizma" galveno treneri. 2014. gadā kopā ar komandu izcīnīja Latvijas čempiona titulu.
Spēļu kārtis

Spēļu kārtis parasti ir no papīra vai plānas plastmasas darinātu taisnstūrveida priekšmetu komplekts ar noteiktu zīmējumu, kas norāda katras vienības vērtību vai nozīmi. Kārtis parasti izmanto kāršu spēlēs, taču tās lieto arī kāršu trikiem, zīlēšanai, azartspēlēm un kolekcionēšanai. Kāršu komplektu sauc par kavu. Kāršu komplektā visbiežāk ir 54 kārtis, ieskaitot divus džokerus.
Klasiskajām spēļu kārtīm (angļu-amerikāņu kava, kuru izmanto arī Latvijā) ir četri masti (no krievu: масти — 'veidi') — ercens (ercs) (♥), pīķis (♠), kreicis (kreics jeb krusts) (♣) un kāravs (♦). Mastā ir dūzis, kungs, dāma, kalps, 10, 9, 8, 7, 6, 5, 4, 3, 2, taču ne visām kāršu spēlēm izmanto visas kārtis (citām savukārt izmanto pat divas kāršu kavas).
Latvijā bieži spēlēta kāršu spēle ir zole.

Vēsture

Jau m.ē. 8. gadsimtā Ķīnā, Tanu impērijā ļaudis aizrāvās ar kāršu spēli, šim nolūkam izmantojot valsts kases drukātās banknošu asignācijas. Uz banknotēm atveidotie imperatoru, prinču, to sievu, provinču gubernatoru portreti noteica arī asignācijas vietu spēļu kāršu hierarhijā.
Eiropā spēļu kārtis ieveda musulmaņi, kuri 10. gadsimtā bija iekarojuši Pireneju pussalu un Sicīliju. 1260. gados vācu zemēs jau pastāvējusi spēļu kāršu zīmētāju ģilde. No šī laika nāk arī spēļu kāršu "mastu" nosaukumi: kreicis (no vācu: Kreuz — 'krusts'), pīķis (Pik), kāravs (Karo — 'četrstūris') un ercens (Herz — 'sirds').
Spēļu kārtis zīmējuši daudzi slaveni mākslinieki, un bieži vien tās no mākslas viedokļa bijušas īsti miniatūru šedevri. Karaļus kāršu kavā līdz pat jaunajiem laikiem bija raksturīgi attēlot kā konkrētus personāžus: kā "ercenu" karali parasti zīmēja Kārli Lielo, kā "pīķu" karali — Bībeles Dāvidu, kā "kāravu" karali — Cēzaru, bet kā "kreiču" karali — Maķedonijas Aleksandru.
Basketbols 2012. gada vasaras olimpiskajās spēlēs — Vīrieši

Grupu turnīrs

Visām spēlēm norādīts vietējais laiks.
Šķaunes pamatskola

Vēsture

1870. gadā.gadā Šķaunē durvis ver pirmā skola – Landskoronas latviešu četrklasīgā skola (tā agrāk sauca Šķauni pēc Landskoronas draudzes nosaukuma). Skolas ēkas būvei zemi, kas atradās meža malā, neapdzīvotā vietā, uzdāvināja muižnieks Karnickis. 1923. gadā.gadā skola iegūst ne tikai jaunu nosaukumu – 1. pakāpes latviešu sešklasīgā pamatskola, bet arī pārceļas uz jaunu skolas ēku blakus Landskoronas Vissvētās Trīsvienības Romas katoļu draudzes baznīcai. Izglītojamo skaits strauji pieaug, piemēram, 1921. gadā.gadā skolu apmeklē 66 izglītojamie, bet 1931. gadā.gadā – jau 137. Izglītojamo skaitam pieaugot, skolā visiem vietas nepietiek, tāpēc pēckara gados skola tiek izvietota četrās ēkās: sākumskolas klases, pamatskolas klases, internāts, sporta zāle un darbmācības kabinets. 1975. gadā.gadā nu jau Šķaunes astoņgadīgā skola svin Jurģus, jo ekspluatācijā tiek nodota tipveida skolas ēka, kura projektēta 250 izglītojamajiem. Jaunās, gaišās, divstāvu skolas teritorijas labiekārtošanas un apzaļumošanas darbos vienmēr pirmais ir skolas direktors Alberts Solims. Kopš 1978./1979. un līdz 2003./2004.mācību gadam Šķaunē ir divplūsmu skola: audzēkņi mācās gan latviešu, gan krievu valodās. Kā izglītojamo, tā arī skolotāju skaits aizvien vairāk sarūk. Kopš 2004./2005.mācību gada bērni Šķaunē mācās latviešu valodā.
XII Vispārējie latviešu Dziesmu svētki

Padomju Latvijas Trešie Dziesmu svētki jeb XII Vispārējie latviešu Dziesmu svētki notika Rīgā 1955. gada 18. – 22. jūlijā jaunuzceltajā Mežaparka Lielajā estrādē, vienlaicīgi notika III Deju svētki „Daugavas” stadionā. 
Svētkus rīkoja Centrālā republikāniskā Dziesmu svētku komisija. Svētkos piedalījās 10 767 dalībnieki, bērnu kopkorī bija 3571 dalībnieks. Virsdiriģenti bija Teodors Kalniņš, Jēkabs Mediņš, Jānis Ozoliņš, Leonīds Vīgners, Haralds Mednis, diriģēja arī Jānis Dūmiņš un Edgars Tons. Deju virsvadītāji bija Milda Lasmane un Bruno Priede.

Norise

Kopkoris uzstājās divos koncertos, abos piedalījās arī skolu jaunatnes kopkoris. Dziesmu pavadījumus atskaņoja Padomju armijas Rīgas garnizona 1350 koristi un muzikanti. Dejas pirmo reizi tiek iekļautas arī kora koncertos.
Ludzas ģerbonis

Heraldiskais apraksts

Ģerboņa vairogā uz sudraba fona attēlots sarkans robots ķieģeļu mūris, kas simbolizē Ludzas pili. Virs mūra sakrustota melna atslēga un balts zobens ar zelta rokturi. Atslēga simbolizē pierobežu, bet zobens atgādina par senajām cīņām, kas notikušas pilsētā un tās apkārtnē.
Hekšera—Olina tirdzniecības teorija

Hekšera-Olina tirdzniecības teorija balstās uz pieņēmumu, ka relatīvo cenu atšķirības ir izskaidrojamas ar to, ka valstis nav vienādi nodrošinātas ar ražošanas resursiem. Šī teorija apvieno starptautiskās tirdzniecības efektivitāti un valsts nodrošinātību ar ražošanas faktoriem (kapitālintensīvi un darbietilpīgi)
Eli Hekšers un Bertils Olins uzskatīja, ka eksporta un importa preču ražošanas izmaksu atšķirības ir izskaidrojamas ar valstu — tirdzniecības partneru — atšķirīgu nodrošinājumu ar ražošanas faktoriem.

Hekšera—Olina—Samuelsona teorēma

Valsts ārējās tirdzniecības specializācijas virzība vistiešākajā veidā ietekmēs gan dotās valsts eksportējamo un importējamo preču ražošanā izmantoto faktoru cenu izmaiņas, gan šo faktoru īpašnieku ienākumus.
Teorēmu, kas pamatoja šo pieņēmumu, pirmais pierādīja Pols Samuelsons 1948.gadā. Amerikāņu zinātnieks balstījās uz pieņēmuma par Hekšera—Olina koncepcijas patiesīgumu, un tāpēc viņa pierādītā teorēma tika nosaukta par Hekšera—Olina—Samuelsona teorēmu.
Patriciāts

Patriciāts (latīņu: patriciatus, no pater "tēvs") bija viduslaiku Rietumeiropā augstākais, bagātākais un visvairāk priviliģētais pilsētu iedzīvotāju slānis.
Senajā Romā tā sauca ģints aristokrātiju. Rietumeiropā patriciāts radās 13. gadsimtā, un priekšrocības tas zaudēja 19. gadsimtā.

Patriciāts Rīgā

Rīgā patriciātu 13. gadsimta otrajā pusē izveidoja Hanzas Savienības tirgotāji, kam par apmešanos uz pastāvīgu dzīvi pilsētā feodālais senjors (Rīgas arhibīskaps) piešķīra ekonomiskās un politiskās privilēģijas.
Jau kopš 13. gadsimta beigām patriciātu veidoja Rīgas rātes locekļi, kas kontrolēja pilsētas iekšējo un ārējo politiku un ekonomisko virzību.
14. gadsimta vidū sākās patriciāta politiskās cīņa pret naminieku opozīciju, sasniedzot kulmināciju 16. gadsimta "Kalendāra nemieros", kad Rīgas naminieki ieguva lielākas tiesības rātē, tie izlīga ar patriciātu un no 18. gadsimta jau kopīgi aizstāvēja savas privilēģijas pret pārējiem Rīgas iedzīvotājiem.
Pazītamākās Rīgas patriciešu dzimtas bija Depkini, Bērensi, Bergmaņi, Švarci un Vīdavi.
Patriciāta priekšrocības tika likvidētas Baltijas rusifikācijas laikā, kad Baltijas guberņu pilsētām piemēroja 1870. gadā izdoto "Pilsētu nolikumu" (krievu: Городовое положение 16 июня 1870).
Bosings

Bosings ((angļu: Bashing), to bash nozīmē uzbrukt, nolamāt) ir darba devēja īstenots psiholoģiskais terors pret padotajiem. Tas ir kropls personāla menedžments, ko izraisa vadītāja nespēja veidot un uzturēt skaidru lietišķo attiecību, pienākumu un atbildības ietvaru, atstājot darbiniekiem ikdienišķās interpretācijas brīvību par organizācijas mērķiem, vērtībām un noteikumiem. Interpretācijas rezultātus vadītājs gan vērtē atšķirīgi, piemērojot dažādas mērauklas dažādiem darbiniekiem līdzīgās situācijās.

Bosinga sekas

Darbinieki nevar paredzēt reakciju, balstoties uz iepriekšējo pieredzi, un tāpēc atsakās no iniciatīvas.
Pozitīvā atgriezeniskā saite ir bloķēta, jo vadītājs iznīcina jebkādas novirzes, kas potenciāli ir attīstības pamatā. Atbildību par stagnāciju vadītājs uzveļ darbiniekiem, kritizējot viņus par pasivitāti organizācijas mērķu īstenošanā. Vadītājs attaisno savu agresīvo, nepieklājīgo darba stilu, atrunājoties ar darbinieku nespēju. Publiskie pazemojumi pastiprina darbinieku sastingumu, bet vadītājam tas ļauj saglabāt varu uz attīstības rēķina.
Bosinga upurim izpaužas tādas veselības problēmas kā emocionāls stress, zems pašnovērtējums, nomākts garastāvoklis, depresivitāte, patstāvīgs nogurums, darbaspēju zudums, motivitātes zudums, noslēgšanās sevī, izvairīšanās no sabiedrības.

Cīņa ar bosingu

Pēc psihologu pētījumiem uzņēmuma vadītāja viens no galvenajiem pienākumiem, lai pēc iespējas sekmētu organizācijas kultūru, ir ļaut darbiniekam radoši piedalīties kopējā uzņēmuma darbībā, ļaut viņam patstāvīgi strādāt un domāt. Kā arī uzslavēt, izteikt atzinību, radīt iespēju sevi pilnveidot un organizēt kopējus pasākumus. Otrkārt — radīt patīkamu, drošu atmosfēru uzņēmumā un tikai treškārt — nodrošināt pienācīgu darba samaksu.
Ilava (Slovākija)

Vēsture

Rakstos pirmoreiz minēta 1332. gadā. Pilsētu dibinājuši templieši. Tāpat kā visa Slovākija, gadsimtiem bijusi Ungārijas sastāvā, pilsētas ungāriskais nosaukums bija Illava (ungāru: Illava). Pēc Pirmā pasaules kara iekļāvās Čehoslovākijā. No 1993. gada - Slovākijas sastāvā.

Cilvēki

Pēc etniskā sastāva vairums pilsētas iedzīvotāju ir slovāki (98,1 %). Pēc reliģiskās piederības - katoļi (87,2 %), nereliģiozi (7,9 %).
Ilava ir hokejistu Ivana Barankas (Ivan Baranka, 1985), Marcela Hosas (Marcel Hossa, 1981), Tomāša Kopecka (Tomáš Kopecký, 1982) un Mareka Kvapila (Marek Kvapil, 1985) dzimtā pilsēta.
1981. gada NHL drafts

1981. gada NHL drafts bija 19. NHL drafts, kurš notika 1981. gada 10. jūnijā Monreālā.
.tv

Verisign

Šo domēnu pārvalda dotTV, VeriSign uzņēmums. Tuvalu valdībai pieder 20% no šī uzņēmuma. 2000. gadā Tuvalu iznomāja savu domēna vārdu ".tv" par 50 miljoniem ASV dolāru 12 gadu periodā.  Tuvalu valdība ik gada ceturksni saņem 1 miljona dolāru lielu maksājumu.
2006. gada 14. decembrī VeriSign paziņoja par sadarbību ar Demand Media, kuru vada bijušais MySpace vadītājs Ričards Rosenblats (Richard Rosenblatt), lai tirgotu .tv augstāka līmeņa domēnu kā multimēdiju satura mājas lapu domēnu. ".TV" domēnu nedrīkst pārvietot uz citu reģistratoru.
Mihails Suslovs

Augstākajos amatos

1950. gadā ievēlēts PSRS Augstākās padomes Prezidijā. 1952. gada 16. oktobrī pirmo reizi ievēlēts Staļina paplašinātajā partijas Prezidijā (Politbirojā). Tajā atkal ievēlēts 1955. gada 12. jūlijā un savu vietu saglabā līdz pat nāvei.
1956. gada Ungārijas revolūcijas laikā atradās Budapeštā, kur kopā ar Anastasu Mikojanu un PSRS vēstnieku Juriju Andropovu veda sarunas ar ungāriem un atbalstīja padomju militāro akciju revolūcijas apspiešanai.
1957. gadā Suslovs atbalstīja Hruščovu cīņā pret antipartejisko grupu, kas Politbirojā veidoja vairākumu un nobalsoja par Hruščova atlaišanu. Dažus mēnešus vēlāk Suslovs Centrālkomitejas plēnumā apvainoja Aizsardzības ministru maršalu Georgiju Žukovu bonapartismā, kas noveda pie Žukova atlaišanas no visiem amatiem.
Turpmākajos gados konservatīvais Suslovs aizvien biežāk neatbalstīja Hruščova politiku — attiecību uzlabošanu ar ASV un Dienvidslāviju, kā arī politisko liberalizāciju un ekonomikas reformas.

Brežņeva varas laikā

Suslovs nevēlējās ieņemt pirmo vietu varas virsotnē, bet piedalījās Hruščova gāšanā 1964. gada oktobrī, pēc kuras atbalstīja kolektīvās vadības modeli un partijas kadru stabilitāti amatos. Turpmāk bija atbildīgs galvenokārt par ideoloģijas jautājumiem.
Suslovs bija vienīgais Politbiroja loceklis, kurš bija pietiekami spēcīgs, lai regulāri iebilstu Brežņevam un politiski no tā neciestu. Lai arī viņš kritizēja 1965. gadā uzsāktās Kosigina ekonomikas reformas, 1970. gadā viņš nepieļāva to, lai Brežņevs ieņemtu arī Kosigina vietu. Viņš iebilda Brežņeva politikai par attiecību normalizēšanu ar ASV, jo tā esot pretrunā ar pasaules revolūcijas konceptu.
Kā bijušais Stavropoles novada partijas vadītājs, Suslovs šajā reģionā joprojām saglabāja ietekmi, un pozitīvi veicināja jaunā Mihaila Gorbačova karjeru.
Saasinoties iekšpolitiskajai krīzei Polijas Tautas Republikā, Suslovs vadīja 1980. gada 25. augustā izveidoto Politbiroja komisiju Polijas jautājuma risināšanai. Suslovs bija pārliecināts, ka padomju karaspēka ievešanai Polijā būs katastrofālas sekas, un viņš aizstāvēja viedokli, ka situāciju jāatrisina poļu armijai pašai.
Suslovs nomira 1982. gada 25. janvārī no sirdstriekas, kā arī arteriosklerozes un diabēta. 29. viņu apglabāja pie Kremļa sienas. Partijas Otrā sekretāra posteni ieņēma Jurijs Andropovs, kurš novembrī, mirstot Brežņevam, kļuva par nākamo PSRS vadītāju.

Apbalvojumi

Līdzīgi daudziem citiem augstajiem partijas vadītājiem stagnācijas ērā, Suslovs regulāri saņēma augstus apbalvojumu. Viņš bija divkārtējs Sociālistiskā Darba varonis, pieckārtējs Ļeņina ordeņa kavalieris, kā arī citu PSRS un sociālistisko valstu apbalvojumu saņēmējs.
Ģeolokācija

Ģeolokācija ir objekta reālās ģeogrāfiskās atrašanās vietas noteikšana. Objekts ģeolokācijā  parasti ir kāda elektroniska ierīce, piemēram, mobilais telefons vai pie interneta pieslēgts dators. Par ģeolokāciju var saukt gan vietas noteikšanas procesu, gan noteikto atrašanās vietu. Ģeolokācija ir cieši saistīta ar pozicionēšanas sistēmas lietošanu, bet var atšķirties no tās, lielāku uzsvaru liekot uz jēgpilnu vietas apzīmējumu (piemēram, mājas adrese) pretstatā tikai ģeogrāfiskajām koordinātēm.
Gan ģeolokācijai, gan pozicionēšanai tiek izmantotas radiofrekvences lokācijas metodes, kas balstītas uz radiosignālu pienākšanas laika starpības noteikšanas.
Mobilajām ierīcēm aizvien biežāk izmanto GPS. Ja GPS nav pieejams, var izmantot arī signālus no bāzes stacijām, lai triangulētu aptuvenu atrašanās vietu.
Datorierīcēm, kuras pieslēgtas internetam, aptuvenai ģeolokācijai var izmantot IP adresi, MAC adresi, RFID, aparatūras atmiņā iestrādāto izstrādājuma, programmatūras, faktūras numuru, Wi-Fi pozicionēšanas sistēmu, ierīces ciparnospiedumu vai citu informāciju. Visbiežāk ģeolokācijai izmanto IP adresi, un pēc WHOIS pakalpojuma var noteikt IP adreses reģistrētāja fizisko adresi un citu informāciju.
Ģeolokācijai tiek izmantotas arī ne radiofrekvences metodes. Piemēram, savvaļas dzīvnieku sekošanai izmanto piestiprināmas ierīces, kuras uzkrāj datus par saules gaismas spožumu vai ūdens temperatūru un dziļumu, tādējādi pēc datu analīzes var spriest par dzīvnieka atrašanās vietu.
Terminu "ģeolokācija" izmanto arī telesakaru tīklu modelēšanā, tostarp trīs dimensijās.
Kikbokseris (filma)

Sižets

Uzveicis labākos kikbokserus ASV, pasaules čempions Ēriks Sloans ar savu jaunāko brāli Kurtu dodas uz Bangkoku, lai pieveiktu Taizemes kikboksa čempionu. Kad sākas cīņa, brāļi negaidot konstatē, ka Taizemē cīņas noteikumi ir daudz nežēlīgāki nekā ASV. Taču jau ir par vēlu — ļaunais Tongs Po smagi piekauj Ēriku, un, lai arī Kurts ringā nomet dvieli kā padošanās zīmi un prasību pārtraukt cīņu, Tongs Po tīšuprāt salauž Ērika mugurkaulu, padarot viņu par invalīdu. Tagad Kurts vēlas apgūt kikboksa Taizemes paveidu Muai Thai, lai atriebtos un uzveiktu Taizemes čempionu. Kurts iepazīstas ar bijušo Vjetnamas kara veterānu Vinstonu Teiloru, kurš atrod Kurtam Muai Thai skolotāju. Vecais kikboksa meistars iepazīstina Kurtu ar nežēlīgo cīņas mākslu un iemāca viņam arī dzena filozofijas gudrības un dvēselisko mieru. Saprotot, ka Kurts progresē un patiešām varētu Tongu Po arī pieveikt, Tonga Po banda nolaupa Kurta draudzeni, Tongs Po izvaro meiteni. Pēc tam banda nolaupa arī Kurta sakropļoto brāli, pieprasot, lai Kurts zaudē. Taču Kurts nepadodas un ir gatavs tikties ar čempionu ringā. Kurta skolotājs un Vinstons Teilors izglābj Ēriku no noziedznieku gūsta un svarīgākajā cīņas brīdī visi trīs parādās zālē. Tagad Kurts atgūst motivāciju un uzvar Tongu Po.
Sieviete ar mākslinieku

Apraksts

Tā gleznota ar eļļas krāsu uz audekla ar izmēriem 100 x 96 centimetri.
Attēls atrodas Lietuvas mākslas muzejā Viļņā.

Analīze

Vītauts Kasjulis ir viens no lietuviešu māksliniekiem ar starptautisku reputāciju. 1944. gadā viņš pārcēlās no Austrijas uz Vāciju. Tur viņš mācīja Freiburgas Mākslas un amatniecības skolā. 1948. gadā viņš apmetās Francijā, kur izkopa savu stilu un kopš 1949. gada izstādīja savus darbus prestižās galerijās. Gleznā "Sieviete ar mākslinieku" viņš prasmīgi pielieto ēnojumu, izsmalcinātu krāsu harmoniju un relaksējošu atmosfēru telpā. Darbs izgaismo dekoratīvu izskatu, dzīvotspējas trūkumu, vienmērīgas objektu kontūras un spilgtu, siltu krāsu lietošanu. Viņa darbi attēlo ikdienas dzīvi, kas ir līdzsvarota starp fantāziju un realitāti. Sieviete ir viena no smalkākajām tēmām, kas atspoguļojas visos viņa darbos.
Zilie sīļi

Izskats un īpašības

Abas sugas ir krāšņi putni, to apspalvojums ir skaistā, zilā krāsā. Zilajam sīlim atšķirībā no Stellera sīļa pavēdere un pakakle ir balta, toties Stellera sīļa mugura, galva, krūtis un pleci ir tumši pelēki. Knābis, kājas un acis abām sugām ir melnas. Stellera sīlis ir nedaudz lielāks par zilo sīli; pirmā ķermeņa garums ir 30—34 cm, zilā sīļa ķermeņa garums, asti ieskaitot, ir 22—30 cm.
Sānpeldvēži

Morfoloģija

Pārsvarā tie ir sīki vēzīši ar plānu čaulu un no sāniem saplacinātu ķermeni Galva ir saaugusi ar pirmo krūšu segmentu. Acis sēdošas. Tiem ir 7 krūšu kāju pāri un 6 vēdera kāju pāri. Šai vēžu kārtai raksturīgas žaunas, kas atrodas uz krūšu kāju pamata medialajā pusē. Krūšu un vēdera nodalījumu kāju uzbūve ļoti daudzveidīga. Vienzaraino krūšu kāju pamats pārveidojies par plātnītēm, kas cieši sakļāvušās cita ar citu nepārtrauktā sānu sienā. Šāda nepārtraukta sānu siena aizsargā maigās žaunas, rada noteikta virziena ūdens plūsmu (tur piedalās arī vēdera priekšējās kājas) un, beidzot, aizsargā olas, kuras mātīte izperina starp krūšu kājām.

Ekoloģija

Sānpeldes dzīvo ūdenī. Tomēr starp tām ir daudz sugu, kas dzīvo tikai piekrastes alās, kuras bieži pašas izrok, vai krastā izskalotajās aļģēs. Milzīgs vairums sānpeldu apdzīvo jūras, bet daļa sastopama arī saldūdens baseinos. Sevišķi bagāts ar tām ir Baikāla ezers, kur pazīstamas ap 300 sānpeldu sugas (Sānpeldu dzimta (Gammaridae)). Sānpeldu (Gammaridae) dzimta savu nosaukumu ieguvusi tādēļ, ka tās peld uz sāniem. Taču šādā veidā tās peld tikai seklā ūdensbaseinā. Dziļākā ūdensbaseinā sānpeldes peld ar vēderpusi uz leju, atmetušas trīs pēdējos krūšu kāju pārus uz muguras, un strādājot ar diviem krūšu vidējo kāju pāriem un trim priekšējiem vēdera kāju pāriem. Jūrā sānpeldes sastopamas visdažādākajos apstākļos. Vienu no visizplatītākajām jūras sānpeldēm — Gammarus locusta atkarībā no apstākļiem var sastapt piekrastes zonā, atklātā jūrā ūdens virskārtā un lielā dziļumā. Tomēr parasti sugu izplatība ir ierobežota, un tās sastopamas pilnīgi noteiktos apstākļos. Ievērojama daļa pelaģisko sānpeldu sugu brīvi peld pa atklātas jūras virsmu. Ļoti daudz izmanto citus pelaģiskus dzīvniekus, pie kuru virsmas piestiprinās vai ielien tajos. Tā, piemēram, medūzas (Aurelia, Pelagia u.c.), Tunikāti (Tunicata) (Salpu klase (Thaliacea), Pirosomas (Pyrosomida)) bieži ir hipennu un tiem tuvu formu saimnieki. Dažas sugas (piemēram, Orchestia sugas) dzīvo piekrastes paisuma un bēguma joslā, periodiski — bēguma laikā kļūdamas par sauszemes dzīvniekiem. Liela daļa sānpeldu ir plēsēji, daudzi tomēr barojas ar pūstošām vielām; ir arī parazīti. Parazīti tiešā nozīmē starp sānpeldēm ir reti, tā, piemēram, parazīts ir vaļu utis (Cyamus), kas pārtiek no vaļu ādas, ar diviem spēcīgajiem žokļu pāriem izēdot to. Sānpeldes ir ļoti svarīgi un derīgi organismi, jo iznīcina (apēd) beigtos organismus un paši ir zivju barība.
Kultūras antropoloģija

Kultūras antropoloģija ir antropoloģijas novirziens, kas pievērš uzmanību kultūru dažādībai cilvēku vidū, vācot datus par globāliem ekonomiskiem un politiskiem procesiem vietējo kultūru ikdienā. Antropologi izmanto dažādas metodes, piemēram, līdzdalības novērojumu, intervijas un anketēšanu. Viņu pētījums bieži tiek saukts par lauka darbu, jo tā pamatā ir tas, ka antropologs pavada noteiktu, ilgstošu laika periodu savā pētījuma vietā.